Publication: Magyar Közlöny
Issue: MK-2008-120 (Year: 2008, Number: 120)
Era: 2004-2010
Section: illetve a felsőoktatásról szóló 1993. évi LXXX. törvény szerinti főiskolai vagy egyetemi
Paragraph Index: 285

8. A mesterfokozat és a szakképzettség szempontjából meghatározó ismeretkörök: 8.1. Az alapképzésben megszerzett ismereteket tovább bővítő, mesterfokozathoz szükséges alapozó ismeretkörök: 14-18 kredit a nacionalizmus és etnicitás elmélete, a nemzeti, etnikai és vallási kisebbségek története Közép-Kelet-Európában, csoportközi viszonyok, migrációelmélet, a kisebbségi jogok magyar és nemzetközi története, a kisebbségvédelem európai és magyar intézményrendszere. 8.2. A szakmai törzsanyag ismeretkörei: 64-78 kredit 8.2.1. A szakmai törzsanyag kötelező ismeretkörei: 14-18 kredit az összehasonlító közpolitika, a szociális védőháló és kisebbségpolitika összefüggése, a munkaerőpiac, szegregáció, és diszkrimináció kérdése, a kisebbségpolitika és a média, a multikulturalizmus, a kisebbségpolitika és az európai integrációs normák, valamint a politikai pszichológia és kommunikáció. 8.2.2. A szakmai törzsanyag kötelezően választható ismeretkörei választható ismeretek: 50-60 kredit a nemzeti identitás, a kisebbségi nyelvhasználat, kisebbség és többség a régióban, etnopolitikai konfliktusok, összehasonlító jóléti állam, önkormányzatiság, oktatáspolitika, kisebbségek az egészségügyben, roma kisebbség Közép-Kelet-Európában, a sikeres romák, deviancia, zsidóság Magyarországon, az antiszemitizmus, vallási kisebbségek, feminizmus, szexuális kisebbségek, családpolitika, hajléktalanság, fogyatékosok, menekültek, lakóhelyi szegregáció, döntéselmélet, konfliktuskezelési technikák, diskurzusanalízis; doktori programra felkészítő elméleti és módszertani tárgy, a többváltozós statisztikai elemzés, a konfliktuskezelés, a tanulmányíró szeminárium, a diskurzus-analízis, a pályázatírási gyakorlat megszerzése, valamint valamilyen kisebbségi nyelv elsajátítása. Az itt felsorolt témakörökből az intézmény által meghirdetett kurzusok alapján a hallgató választ úgy, hogy 50-60 kreditet összegyűjtsön. diplomamunka: 25 kredit. 2008/120. szám

Source: https://magyarkozlony.hu/hivatalos-lapok/bd4531899146f3aba33c503b4c070e5462302d0f/dokumentumok/fe1bdbe6520c743b8d9c4f9c65478080d558442c/letoltes